فلیبەگ

فلیبەگ () زنجیرەیەکی تەلەڤیزیۆنیی کۆمیدی درامای ئینگلیزییە، کە دانەر و نووسەرەکەی -فیبی والێر برێج- لە ڕووی نمایشێکی خۆی بەناوی "یەک ژن" سازی کردووە، کە بۆ یەکەم جار ساڵی ٢٠١٣ بەڕێوەی بردووە. کۆمپانیای Two Brothers Pictures بە ھاوبەشیی ستۆدیۆکانی ئەمازۆن زنجیرەکەی بۆ "بی بی سی سێ" ساز کردووە. فیبی والێر برێج ڕۆڵی پاڵەوانی سەرەکیی زنجیرەکە دەگێڕێت کە خاتوونێکی جەوانی لەندەنییە کە ڕوحێکی ئازادی ھەیە و بۆ سێکسکردنیش زۆر ئازایە بەڵام کەسایەتییەکی تووڕە و سەرلێشێواوی ھەیە. ئاندرو سکۆت لە وەرزی دووەمدا پەیوەستی زنجیرەیەکە دەبێت. کەسایەتیی سەرەکی زۆربەی کات دیواری چوارەم دەشکێنێت تاوەکوو مۆنۆلۆگ یان شرۆڤەیەک پێشکەشی بینەر بکات.

ڕەخنەگران لەبەر سیناریۆ، نواندن و نازاوەیی کەسایەتیی سەرەکی ستایشێکی زۆری بەرھەمەکەیان کردووە. فیبی والێر برێج بۆ وەرزی یەکەم بوو بە براوەی خەڵاتی تەلەڤیزیۆنی ئەکادیمیای بریتانیا، بۆ پێشکەشکردنی باشترین کۆمیدیای ژنانە. وەرزی دووەم لە خەڵاتی ئێمی پڕایم تایمدا لە یازدە بەشدا بەربژێر بوو کە توانی شەش لەوان بباتەوە، والێر برێج خەڵاتەکانی باشترین زنجیرەی کۆمیدی، باشترین ئەکتەری سەرەکیی ژن و باشترین سیناریۆ بۆ زنجیرەی کۆمیدی وەدەست ھێنا؛ ھەروەھا فلیبەگ بوو بە براوەی خەڵاتی گۆڵدن گڵۆب بۆ باشترین زنجیرەی تەلەڤیزیۆنی و باشترین ئەکتەر کە فیبی والێر برێج بوو، ھەروەھا ئاندرو سکۆتیش وەک بەربژێر ھەڵبژێردرا.

 ڕۆڵەکان 
 فیبی والێر برێج: فلیبەگ (ھەرچەند لە سیناریۆ نێوی نەھاتووە)
 شان کلیفۆرد: کلێر (خوشکی فلیبەگ)
 ئاندرو سکۆت: ئەو قەشەیەی فلیبەگ خۆشی دەوێ (لە وەرزی دووەمدا)

 وەرزەکان 

 سەرچاوەکان 

 بەستەرە دەرەکییەکان 
 فلیبەگ لە بنکەدراوەی ئینتەرنێتیی فیلمەکان

پۆل:زنجیرە دراما تەلەڤیزیۆنییەکانی بەریتانیا لە دەیەی ٢٠١٠
پۆل:بەرنامە تەلەڤیزیۆنییەکان بە زمانی ئینگلیزی
پۆل:زنجیرە درامییەکانی بی بی سی
پۆل:تەلەفزیۆنی فێمینیست
پۆل:بەرنامەە ڕەسەنەکانی ئەمازۆن پرایم ڤیدیۆ
پۆل:ئەو زنجیرە تەلەڤیزیۆنییانەی کە خەڵاتی پرایم تایم ئێمیان وەرگرتووە